শান্তিপুর হাসপাতালে বমি কাণ্ডে অভিযুক্ত চিকিৎসককে শোকজ

রূপম রায়, নদিয়া: শান্তিপুর (Shantipur State General Hospital) হাসপাতালে মেয়ের বমি (Vomiting Incident) বাবাকে দিয়ে পরিষ্কার করানোর ঘটনায়, অভিযুক্ত ডাক্তার তন্ময় সরকারকে (Accused doctor Tanmoy Sarkar) শোকজ (Show Cause) করল হাসপাতাল। ইতিমধ্যে স্বাস্থ্য দফতরের (Health Department) নির্দেশ অনুযায়ী গতকালই জেলা মুখ্য স্বাস্থ্য আধিকারিক (District Chief Health Officer) রিপোর্ট দিয়েছে স্বাস্থ্য ভবনে। সূত্র মারফত খবর আজ জেলা মুখ্য স্বাস্থ্য অধিকারিকে স্বাস্থ্য ভবনের তলব করা হয়েছে এ বিষয়ে।

আরও পড়ুন: মুখ্য নির্বাচন কমিশনারের পদ থেকে সরলেন রাজীব কুমার

শুক্রবার শান্তিপুর হরিপুর মেলের মাঠ এলাকার বাসিন্দা সমীর শীলের পাঁচ বছরের শিশুকন্যা জ্বর ও বমির সমস্যা দেখা দেয়। মেয়েকে তিনি আসেন শান্তিপুর স্টেট জেনারেল হাসপাতালে। সেই সময় জরুরি বিভাগে সেসময় কর্মরত ছিলেন চিকিৎসক তন্ময় সরকার। শিশুর শারীরিক পরীক্ষার সময় সে জরুরি বিভাগের দরজার কাছে বমি করে দেয়। অভিযোগ, মেয়ের বাবাকে দিয়ে বমি পরিষ্কার করার জরুরি বিভাগে কর্তব্যরত ওই চিকিৎসক তন্ময় সরকার।

সমীরবাবু প্রথমে আপত্তি জানালেও চিকিৎকের নির্দেশে তিনি মেয়ের বমি পরিষ্কার করতে বাধ্য হন।

হাসপাতালে এই ঘটনার একটি ভিডিও ভাইরাল হয়েছে, যেখানে চিকিৎসককে বলতে শোনা যাচ্ছে, ”বাসে-ট্রেনে মেয়ে গায়ে বমি করলে কি পরিষ্কার করতেন না?”